ΓΡΑΠΤΗ ΕΡΩΤΗΣΗ E-2963/01

υποβολή: Ilda Figueiredo (GUE/NGL) προς την Επιτροπή

(25 Οκτωβρίου 2001)

Θέμα: Ευρωμεσογειακή συμφωνία μεταξύ Ευρωπαϊκής Ένωσης και Αιγύπτου

Στις διμερείς εμπορικές συμφωνίες που έχουν συναφθεί σε κοινοτικό επίπεδο, ο τομέας των οπωροκηπευτικών, οι βιομηχανικές καλλιέργειες κηπευτικών και η κονσερβοποιία είναι συνήθως οι τομείς που πλήττονται περισσότερο από την ελευθέρωση των εμπορικών συναλλαγών. Οι τομείς αυτοί έχουν ουσιαστική βαρύτητα για τον ΦΠΑ και την απασχόληση στον πρωτογενή τομέα σε ορισμένα κράτη μέλη, ιδίως σε πολλές περιφέρειες του στόχου αριθ. 1. Αφετέρου, πρόκειται για τομείς πουπέστησαν έντονη πίεση λόγω των εισαγωγών από τρίτες χώρες, με αποτέλεσμα ναπάρξουν επιπτώσεις στην απασχόληση και την ανάπτυξη σε πολλές περιφέρειες της Ευρωπαϊκής Ένωσης. Πρόσφατα, η Ευρωπαϊκή Ένωσηπέγραψε ευρωμεσογειακή συμφωνία με την Αίγυπτο, με νέες δασμολογικές ελαφρύνσεις και απαλλαγές, που πλήττουν και πάλι τους εν λόγω τομείς.

Στο πλαίσιο αυτό, ζητείται από την Επιτροπή ο κατάλογος των κοινοτικών δασμολογικών παροχών όσον αφορά τον τομέα των οπωροκηπευτικών, τις βιομηχανικές καλλιέργειες κηπευτικών και την κονσερβοποιία. Επιπλέον, ερωτάται: εκπόνησε η Επιτροπή κάποια μελέτη σχετικά με τις κοινωνικοοικονομικές συνέπειες της νέας αυτής ελευθέρωσης· Εάν ναι, ποια τα αποτελέσματα· Προβλέπει η Επιτροπή, σε περίπτωση εισοδηματικών απωλειών, κάποιο μηχανισμό στήριξης ή αντισταθμιστικών αποζημιώσεων· Πώς διασφαλίζεται η αρχή της κοινοτικής προτίμησης στους τομείς αυτούς, οι οποίοι συχνά έχουν χρησιμεύσει ως νόμισμα ανταλλαγής για άλλα προϊόντα, κυρίως βιομηχανικά·

Απάντηση του κ. Fischler εξ ονόματος της Επιτροπής

(20 Δεκεμβρίου 2001)

Προτείνεται στο Αξιότιμο Μέλος του Κοινοβουλίου να συμβουλευτεί την νέα δημοσίευση που αφορά τις ερωτήσεις επικαιρότητας σχετικά με την εταιρική σχέση μεταξύ Ένωσης και Αιγύπτου(1) — αντίγραφο της οποίας αποστέλλεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου. Το κεφάλαιο ΙΙ της δημοσίευσης καλύπτει το αγροτικό μέρος της συμφωνίας μεταξύ των μερών, καθώς και όλες τις παραχωρήσεις που χορηγήθηκαν από την Κοινότητα καθώς και από την Αίγυπτο όσον αφορά τις γεωργικές συναλλαγές. Το φυλλάδιο περιλαμβάνει επίσης πληροφορίες σχετικά με την εξέλιξη των γεωργικών συναλλαγών μεταξύ των μερών από το 1998 έως το 2000.

Μία μελέτη επιπτώσεων για τις κοινοτικές παραχωρήσεις όχι μόνο στην Αίγυπτο αλλά σε όλες τις χώρες της Μεσογείου εκπονήθηκε από την Επιτροπή το 1997 καιποβλήθηκε στην τελική της μορφή στο Συμβούλιο κατά το τέλος του ιδίου έτους(2).

Η συμφωνία σύνδεσης που έχει συναφθεί μεταξύ της Ένωσης και των αντίστοιχων εταίρων της Διαδικασίας της Βαρκελώνης -συμπεριλαμβανομένης της Αιγύπτου- πρέπει να εξετασθεί στο πλαίσιο της δήλωσης της Βαρκελώνης της 27-28 Νοεμβρίου 1995. Ένας από τους τρεις πυλώνες της δήλωσης της Βαρκελώνης είναι η σταδιακή εγκαθίδρυση ελεύθερων συναλλαγών μεταξύ της Κοινότητας και των εταίρων της και μεταξύ αυτών. Όσον αφορά τη γεωργία, η δήλωση της Βαρκελώνης διευκρινίζει ότι ξεκινώντας από τις παραδοσιακές ροές των συναλλαγών, στο μέτρο που επιτρέπεται από τις διαφορετικές γεωργικές πολιτικές και τηρώντας δεόντως τα αποτελέσματα που επιτεύχθηκαν στο πλαίσιο των διαπραγματεύσεων της γενικής συμφωνίας δασμών και εμπορίου (GATT), το εμπόριο των γεωργικών προϊόντων θα απελευθερωθεί σταδιακά με την αμοιβαία προτιμησιακή πρόσβαση μεταξύ των μερών. Στόχος όλης της διαδικασίας είναι η δημιουργία μιας ευνοϊκής κατάστασης ώστε να αναπτυχθεί το εμπόριο μεταξύ των μερών και να μην είναι απαραίτητο να προβλεφθεί αντιστάθμιση για τους γεωργούς.

Η Επιτροπή θα ήθελε τέλος να διαβεβαιώσει το Αξιότιμο Μέλος του Κοινοβουλίου ότι η συμφωνία Κοινότητας-Αιγύπτου στο γεωργικό τομέα δεν μπορεί σε καμία περίπτωση να θεωρηθεί ότι έχει συναφθεί για να αντισταθμίσει αποτελέσματα που έχουν επιτευχθεί σε άλλους τομείς. Η γεωργική συμφωνία θεωρείται ότι είναι ευνοϊκή για τους συναλλασσόμενους τόσο στην Κοινότητα όσο και στην Αίγυπτο.

(1) 25 years and beyond, the European Union & Egypt in partnership. Αντιπροσωπεία της Ευρωπαϊκής Επιτροπής στην Αίγυπτο.

(2) COM(97)477 τελικό.